'Liggaam' in oprit het bure op hol | Maroela Media
'Liggaam' in oprit het bure op hol
Dié Halloween-versiering het tot talle oproepe aan die plaaslike polisie gelei. Foto: Facebook via Greene County TN Sheriff's Department
'n Oënskynlike liggaam van 'n man wat in 'n huis se oprit onder 'n motorhuisdeur vasgevang is, het vandeesweek paniek in Greenville in Texas in die VSA veroorsaak.
Die "liggaam" lê met sy voete aan die straat se kant en dit kom voor asof die man se skouers onder die motorhuisdeur vasgevang is. Rooi merke wat soos bloed lyk kan op die wit motorhuisdeur gesien word. Die Amerikaanse nuusagentskap CBS News berig die plaaslike polisiestasie is oorval met oproepe van bekommerde inwoners wat die liggaam by die polisie wil aanmeld.
Die "liggaam" is egter nie 'n misdaadtoneel nie, maar bloot vroeë Halloween-versiering wat baie realisties voorkom.
Die owerhede moes hulle uiteindelik tot sosiale media wend in 'n poging om die paniek te laat bedaar. Die plaaslike polisiestasie het op sy amptelike Facebook-blad geskryf: "Aandag almal! Vir die mense wat op Chuckey Pike in Greene County ry: Dit is Halloween-versiering! Moenie 911 bel en 'n liggaam aanmeld nie. Wens eerder die huiseienaar geluk met die uitstekende uitstalling."
Halloween word op 31 Oktober in die VSA gevier.
Joseph Lovergive, die huiseienaar, het aan die nuuskanaal WJHL gesê sy familie is dol oor Halloween en begin altyd vroeg hul versiering aanbring. "Ek het gedink dit lyk so eg en dit was soveel pret, en ek hoop mense neem nie aanstoot daardeur nie," het hy aan die nuuskanaal gesê. Lovergive het gesê dié versiering is een van baie uitstallings wat hy vir Halloween beplan.
[Video] Almal verstom oor babatjie se omhelsing
Afrikaanse papegaai doen aanlyninkopies
Kom woon hier dan sal julle nie dink dis n oulike versiering nie. Hier is dit n werklikheid om lyke te sien.
In Suid Afrika maak ons nie sulke grappe nie. Want hier gebeur sulke goed werklik dat mense in hul motor opritte doodgeskiet word.
Na my mening is dit 'n siek 'versiering' maak nie saak waar in die wêreld jy bly nie. Die huiseienaar verdien glad nie enige gelukwensing daarvoor nie – hy het dalk eerder hulp nodig!!
Ek stem saam dit is siek maar en ek sê maar as n paar boere so uitstalling by hul huise neerlê gaan daai skelm 2keer dink voor hy n voet verder sit ek sê maar net